**Servier** ֆր.՝ Laboratoires Servier, ֆրանսիական միջազգային դեղագործական ընկերություն։ Այն ղեկավարում է *FIRS (Servier International Research Foundation)* շահույթ չհետապնդող հիմնադրամի կողմից, որը գտնվում է ֆրանսիական Սյուրեն քաղաքում։ 2017 թվականին տարեկան շրջանառությունը կազմել է 4,152 մլրդ եվրո։ Ընկերությունը ներկայացված է աշխարհի հինգ մայրցամաքներում և ավելի քան 150 երկրներում, ունի ավելի քան 22500 աշխատակից։ Ամբողջ աշխարհում Servier ընկերությունն ունի ավելի քան 16 արդյունաբերական համալիրներ։ Servier միջազգային ընկերությունը սիրտ-անոթային համակարգի հիվանդությունների բուժման հարցում համարվում է Եվրոպայում երկրորդը, իսկ ամբողջ աշխարհում` ութերորդը։

Պատմություն
-----------

Servier ընկերությունը հիմնադրել է 1954 թվականին Օռլեանում, բժիշկ Ժակ Սեղվիերի կողմից։ Սկզբնական շրջանում նրա հետ միասին 9 մարդ էր աշխատել ընկերությունում։ Մեկ տարի անց ընկերությունը թողարկել է իր առաջին երկու դեղերը` արյան բարձր ճնշման(հիպերտոնիա) և շաքարախտի համար։ 1956 թվականին Ֆլերի-Լեզ-Օբրեում սկսվել է թմրամիջոցների առաջին խմբաքանակների արտադրությունը։ 1960 թվականին ֆրանսիական Սյուրեն քաղաքում ստեղծվել է առաջին գիտահետազոտական և արդյունաբերական կենտրոնը, իսկ 1972 թվականին ընկերությունը գործարկել է իր առաջին արտադրական ձեռնարկությունը ֆրանսիական Ժիդ քաղաքում։ 1979 թվականից նախկին ԽՍՀՄ տարածքում թոյլատրվել է թմրանյութերի մատակարարումը։ 1987 թվականին ընկերությունը սկսել է իր առաջին գիտական հետազոտությունները` ուռուցքաբանության և նյարդաբանության ոլորտում։ 1990 թվականին իռլանդական Արկլոու քաղաքում բացվել է Ֆրանսիայից դուրս առաջին արտադրական համալիրը։ 1994 թվականից Կրուասիում հետազոտությունների և զարգացման կենտրոնը սկսել է իր աշխատանքը։ 1995 թվականի դեկտեմբերին ընկերությունը ձեռք է բերում հունգարական *EGIS* դեղագործական ընկերության բաժնետոմսերի մեծ մասը, իսկ 2013 թվականին՝ ամբողջությամբ։ 
2000-ական թվականներից մինչ այսօր շարունակվում են գործարաններ բացել ամբողջ աշխարհում, այդ թվում՝ արտադրական օբյեկտներ Չինաստանում Ռուսաստանում, Բրազիլիայում և այլուր։
2014 թվականին Ժակ Սեղվիերի մահից հետո ընկերությունը ղեկավարում է Օլիվիե Լորոն, նա դառնում է նրա նախագահ և *FIRS (Servier International Research Foundation)* ընկերության ղեկավար։ 2018 թվականի օգոստոսին ընկերությունը 2.4 միլիարդ դոլարով ձեռք է բերել իռլանդական *Shire* ընկերության ուռուցքաբանական պորտֆելը և մուտք է գործել ԱՄՆ շուկա։

Համագործակցային հետազոտություն
------------------------------

Servier ընկերությունը հետազոտություններ է իրականացնում ինչպես ինքնուրույն, այնպես էլ համատեղ` տարբեր ընկերությունների հետ։ Մասնակցում է նաև դեղագործության և կենսատեխնոլոգիայի ոլորտում արդյունաբերական հետազոտություններին, *EFPIA-յի* և Եվրոպական հանձնաժողովի դեղերի նորարարության նախաձեռնություններին։ Պֆայզեր դեղագործական ձեռնարկության հետ միասին նա զարգացնում է UCART19- թերապիան` CAR-T բջջային թերապիայի տեսակ, որը 2018 թվականին ճանաչվել է որպես բեկում քաղցկեղի բուժման մեջ։

Ընկերությունը Հայաստանում
-------------------------

2006 թվականին Servier միջազգային դեղագործական ընկերության ներկայացուցչությունն իր գործունեությունն է ծավալել Հայաստանում։ Սկզբնական շրջանում ընկերության հայաստանյան ներկայացուցչությունում աշխատել են երեք աշխատակից, որոնցից մեկն էլ եղել է ներկայիս Servier միջազգային դեղագործական ընկերության հայաստանյան ներկայացուցչության տնօրեն Գագիկ Վելիջանյան։ Այսօր արդեն ընկերությունն ունի քառասունից ավել աշխատակիցներ։ Ընկերությունը սերտորեն համագործակցում է հայաստանյան գրեթե բոլոր առողջապահական հաստատությունների հետ, այդ թվում նաև մարզային առողջապահական կենտրոնների հետ։ 2018 թվականից Servier միջազգային դեղագործական և «Տոնուս-Լես» ընկերությունները համագործակցում են։

Ծանոթագրություններ
------------------

1. ↑  SIRENE (ֆր.)
2. ↑  "Key figures". Արխիվացված է the original 2017 թ․ օգոստոսի 8-ին. Retrieved 2021 թ․ մայիսի 27.
3. 1 2
4. ↑  *Pierre Gastineau* L'amer constat du médiateur de la République // *Esprit*. — 2010. — В. 6. — Т. Juin. — С. 176. — ISSN 2111-4579 0014-0759, 2111-4579. — doi:10.3917/espri.1006.0176
5. ↑  "Our Story" (in անգլերեն). Servier. Արխիվացված է the original 2017 թ․ հուլիսի 16-ին. Retrieved 2018 թ․ դեկտեմբերի 7.
6. ↑  "История компании". www.egis.ru. Արխիվացված է the original 2018 թ․ դեկտեմբերի 9-ին. Retrieved 2018 թ․ դեկտեմբերի 7.
7. ↑  NEWSROOM
8. ↑  HISTORY
9. ↑  Selina McKee (2018 թ․ օգոստոսի 31). "Shire completes sale of oncology franchise to Servier" (in անգլերեն). www.pharmatimes.com. Retrieved 2018 թ․ դեկտեմբերի 7.
10. ↑  *Mattes, William B.* Public Consortium Efforts in Toxicogenomics // Essential Concepts in Toxicogenomics. — 2008. — Т. 460. — С. 221—238. — ISBN 978-1-58829-638-2
11. ↑  "InnoMed PredTox Member Organizations". Արխիվացված է the original 2008 թ․ սեպտեմբերի 26-ին. Retrieved 2008 թ․ օգոստոսի 25.
12. ↑  Innovative Medicines Initiative. "IMI Call Topics 2008". *IMI-GB-018v2-24042008-CallTopics.pdf*. European Commission. Արխիվացված է the original 2009 թ․ հոկտեմբերի 15-ին. Retrieved 2008 թ․ օգոստոսի 25.
13. ↑  Сергей Артемов ("Здравоохранение". Приложение №189 от 16.10.2018, стр. 14). "Сотрудничество с Россией является для нас одним из главных приоритетов". *Kommersant.ru*.
14. ↑  Զառա Արամյան՝ «Համով զրույց» Գագիկ Վելիջանյանի հետ
15. ↑  Servier

Արտաքին հղումներ
----------------

* Servier
* «Առողջ ապրելու իմ քայլը» ծրագիրն ընդլայնվում է
* ԱՐՍԵՆ ԹՈՐՈՍՅԱՆԸ ԿՈՌՈՒՊՑԻՈՆ ՌԻՍԿԵՐ Է ԱՎԵԼԱՑՆՈՒՄ ԴԵՂԵՐԻ ՇՈՒԿԱՅՈՒՄ
* Սեղվիե լաբորատորիաներ Archived 2021-05-27 at the Wayback Machine.
* «ԼԵ ԼԱԲՈՂԱՏՈՒԱՂ ՍԵՂՎԻԵ», ՖՐԱՆՍԻԱԿԱՆ ԸՆԿԵՐՈՒԹՅԱՆ ՀԱՅԱՍՏԱՆՅԱՆ ՆԵՐԿԱՅԱՑՈՒՑՉՈՒԹՅՈՒՆ Archived 2021-05-27 at the Wayback Machine.
* Ֆրանսիական «Servie» ընկերության նվերն Արտաշատի բժշկական կենտրոնին
* Փորձագիտական հանձնաժողով 2019 թ. Մայիսի 10-ի թիվ 5-1/19 նիստի որոշմամբ պետական գրանցման երաշխավորված դեղերի ցանկ
* «Առողջ ապրելու իմ քայլը» ծրագիրը՝ նաև Լոռու մարզում